# III БҮЛЭГ. ТЕХНИКИЙН ТОДОРХОЙЛОЛТ, ТАВИГДАХ ШААРДЛАГА

1. **Мах, махан бүтээгдэхүүн**

**Барааны нэр: Мах**

* Махны шинжилгээ нь алдаагүй, ариун цэврийн шаардлагын дагуу цэвэрлэсэн, гадаргуу цэвэр зөв хадгалагдсан байна.
* Эрүүл ахуй ариун цэврийн шаардлагын дагуу тээвэрлэх, цэвэрлэх, хадгалах нөхцлөөр хангагдсан байх
* Гадны үнэр амт байхгүй байна. /шивтэр, бензин гэх мэт, хэвлийн хөндийд цус нөжийг цэвэрлэсэн байна. /
* Дайвар бүтээгдэхүүн болон малын ялгадасгүй байх
* 1-р зэргийн хонь, үхрийн мах байх
* Лабораторийн шинжилгээний бичиг болон гарал үүслийн бичигтэй байна.
* Шаардлагатай тохиолдолд захиалагч байгууллага шинжилгээнд давтан оруулсан тохиолдолд шинжилгээний төлбөрийг нийлүүлэгч тал хариуцна.
* Нийлүүлэгч нь зориулалтын тээврийн хэрэгслэлээр тээвэрлэж, өөрсдийн зардлаар хүргэж өгнө.
* Дагалдах бичиг баримтанд жолоочийн нэр, тээврийн хэрэслийн дугаар, тоо хэмжээ, үнэ зэргийг тусгасан байна.

**Барааны нэр: Банш**

* Тусгай савлагаатай, эрүүл ахуйн шаардлага хангасан,
* Эрүүл ахуйн шинжилгээний бичигтэй, хадгалалтын горим зөрчөөгүй байх

1. **Хүнсний ногоо: Ерөнхий зүйл**

* Нийлүүлэгдэх ногоо нь орон нутгийн хөрсөнд тариалагдсан байна.
* Нийлүүлэгч нь өөрсдийн зардлаар хүргэж ирнэ.
* Хорхойд идэгдээгүй байх
* Илжирч ялзраагүй
* Цохигдоогүй
* Хайрагдаж, хөлдөөгүй
* Төмс манжин лууванг хар шороог арилгасан, байцааг давхаргын гадна талыг хуулж цэвэрлэсэн
* Зориулалтын зооринд технологийн дагуу зөв хадгалсан
* Лабораторийн шинжилгээний болон гарал үүслийн бичигтэй байна.

**Барааны нэр: Төмс:**

* Төмсний диаметр 6-7 см-ээс, 1 ширхэг төмсний дундаж жин нь 180-250 гр-аас багагүй байна.
* Гэмтэж муудаагүй, зөөлрөөгүй, соёолоогүй, хайрагдаагүй, гадны үнэр амтгүй, элдэв механик хольцгүй, байна. /гадаргууд нь шороо чулуу наалдаагүй **/**ба стандартын сайн чанарын Германы гаралтай “ Санта”, “ Ветара”, “ Гала” сортын шар махлаг стандартын шаардлага хангасан төмс байна.
* 1 тн төмс бүрт 10 кг хорогдол тооцож түүнтэй тэнцэх хэмжээний төмс нэмж нийлүүлэх

**Барааны нэр: Байцаа**

* Байцаа нь нягтрал сайтай, муудаж гэмтээгүй, гадны үнэр амтгүй, ялзраагүй байх
* Байцааны дундаж жин 2 - 2.5кг байна.
* Гадаргууны илүүдэл навчийг цэвэрлэсэн байна.

**Барааны нэр: Бөөрөнхий сонгино, сармис**

* Сонгино нь ялзарч муудаагүй, хатаж чийгээ алдаагүй, ааг амт сайтай, гадны үнэр амтгүй, элдэв механик хольцгүй байна.
* Орон нутагт тариалсан эрүүл бүтээгдэхүүн байна.
* Соёолж хөгшрөөгүй байхаас гадна 1ш сонгины дундаж жин 100 – 150гр байх
* 100гр сонгино бүрт 2кг хорогдол тооцож байх

**Барааны нэр: Лууван**

* 1ш луувангийн дундаж жин 200 – 300гр байх ба механик элдэв хольцгүй, зөөлөрч муудаагүй, чиигээ алдаагүй, соёолоогүй, гадны үнэр амтгүй байна.
* Лууванд агуулагдах коратин болон бусад төрлийн амин дэм нь алдагдаагүй, багавтар чихэрлэг амттай, улбар шар өнгөтэй байна.
* 100 кг лууван бүрт 2кг хорогдол тооцож түүнтэй тэнцэх хэмжээний лууван нэмж олгоно.

**Барааны нэр: Манжин**

* Шар, хүрэн манжин нь стандартын шаардлага хангасан байна.
* Гэмтээгүй, ялзарч муудаагүй, хөгшрөөгүй, шинэ байна.
* Гадаргууны шороо, үндэс навчийг бүрэн цэвэрлэсэн, стандартын шаардлага хангасан байна.

**Барааны нэр: Нарийн ногоонууд**

* Өргөст хэмх, улаан лооль, чинжүү, цэцэгт байцаа нь хөгшрөөгүй шинэ ба чийгээ алдаагүй, хөгц үүсч муудаагүй гашуун биш ба дундаж жин нь 250-280 гр, 4-5 см диаметртэй байх ба улаан лооль нь бяцарч гэмтээгүй, хэт исгэлэн гашуун биш, болц гүйцсэн болно.

1. **Сүү, сүүн бүтээгдэхүүн : Ерөнхий зүйл**

**Барааны нэр: Шингэн сүү**

* Эрүүл ахуйн шаардлага хангасан саванд савлагдсан байна.
* Гадны үнэр амтгүй, тослог стандартын дагуу байх ба шингэн хөлдөөсөн хэлбэрийн аль ч байж болно.
* Тээвэрлэлтийн горимыг баримтлана.

**Барааны нэр: Аарц**

* Монгол аргаар бэлтгэсэн байна. /Хог хаягдал, шавьж хорхойгүй /
* Цагаан өнгөтэй
* Хэт исгэлэн гашуун, ахарсан, хөгцөрсөн биш байна.
* Аарц нь савлагдсан, хөлдүү байж болно.

**Барааны нэр: Молока /Орос/**

* Зориулалтын саванд савлагдсан
* Хугацаа, хадгалалтын горим алдагдаагүй

1. **Талх, нарийн боов**

* Зориулалтын шаарлага хангасан үйлдвэрийн байранд үйлдвэрлэгдсэн байна.
* Нийлүүлэгч нь өөрсдийн зардлаар захиалгын дагуу хүргэж өгнө.
* Зориулалтын сав баглаа боодолтой байна. /талх нэг бүрийг ууталсан байх ба нарийн боовыг 1кг тус бүрээр /
* Зориулалтын тээврийн хэрэгслээр тээвэрлэнэ.
* Дагалдах бичиг баримтандаа хэмжээ, үнэ зэргийг тусгасан байна.
* Талхны хэмжээ 800 граммаас багагүй байна.
* Бутрамтгай биш, нягтрал, болц сайтай байх
* Нийлүүлэх нарийн боов нь тослог, давхраат, хөөсөн, зуурмагаар бэлтгэгдсэн байх / хатаж хөгцрөөгүй, амт сайтай, шинэ /
* Хэлбэр дүрсээ алдаагүй, өнгө үзэмж сайтай, шинэ байна.
* Хүүхдийн эрүүл мэндийг дэмжсэн эрүүл хүнс байна.
* Ажилчдын эрүүл мэндийн урьдчилсан сэргийлэх үзлэгт хамрагдсан бичиг баримт
* Бэлэн бүтээгдэхүүний техникийн тодорхойлолт

1. **Хуурай хүнс: Ерөнхий зүйл**

* Нийлүүлэгч нь өөрсдийн зардлаар захиалгын дагуу хүргэж өгнө.
* Зориулалтын сав баглаанд савласан байна.
* Зориулалтын тээврийн хэрэгслэлээр тээвэрлэнэ.
* Дагалдах бичиг баримтанд тоо хэмжээ, үнэ зэргийг тусгасан байна.
* Хадгалалтын хугацаа дуусаагүй бүтээгдэхүүн байна.
* Лабораторийн хугацаа дуусаагүй бүтээгдэхүүн байх
* Лабораторийн шинжилгээний бичигтэй байна.

**Барааны нэр: Гоймонгийн төрөл / Мушгиа, шпагети-Орос, Лапша-Монгол/**

* Нийлүүлэгдэх гоймон нь үйлдвэрийн аргаар боловсруулагдсан олон улсын стандартын шаардлага хангасан бүтээгдэхүүн байна.
* 0.35-5кг-аар савлагдсан, чийг аваагүй, хуурай, хөгцөрч муудаагүй, үйрч гэмтээгүй, хэлбэр дүрсээ алдаагүй, шинэ байна.
* Өндөгний хольцтой, урсамтгай биш шинж чанартай байна.
* 5-аас доошгүй төрөлтэй байна.

**Барааны нэр: БУДАА /Цагаан будаа, /Япон/, Хөц, гурвалжин, хүүхдийн будаа буюу каш /Слава–Орос/, шар будаа /Орос/**

* MNS 0142:1985 техникийн шаардлага хангасан байна.
* Хүүхдийн будаа нь чийг аваагүй, хатуурч бөөгнөрч шарлаагүй
* Гадны механик хольцгүй ба үнэр амтгүй, бяцарч хуваагдаагүй байна.
* Цагаан будаа том ширхэгтэй, агшаахад нялцайхгүй байх.

**Барааны нэр: ЭЛСЭН ЧИХЭР**

* MNS 024451999 техникийн шаардлага хангасан байна.
* Гадны үнэр амтгүй, механик хольцгүй байх
* Чийг аваагүй, хуурай, бөөгнөрч хатуураагүй, шарлаагүй байх

**Барааны нэр:Гурил / УБ –Монгол/**

* MNS 0244:2009техникийн шаардлага хангасан байна.
* Гадны механик хольцгүй ба үнэр амтгүй, хөгцөрч муудаагүй байна.
* 1-р зэргийн тэмдэгтэй байна. / дээд ба 1-р гурил /
* 25 – 50кг – аар савлагдсан байна.
* Чийгээ алдаагүй шинэ байна.

**Барааны нэр: Давс /Монгол /**

* 0.5-1 кг –аар савлагдсан, чийг аваагүй хуурай, бөөгнөрч хатуураагүй байна.
* Иодын агууламж зохих түвшинд байна.

**Барааны нэр: Масло /Орос/**

* Зориулалтын хуванцар сав баглаанд савласан байна.
* Тослогийн хэмжээ 82% -иас багагүй байна.
* Эрүүл ахуйн шаардлага хангасан байна. /хайлаагүй, хөгцгүй, элдэв амт үнэргүй байна./

**Барааны нэр**: **Ургамлын тос /Орос/**

* Зориулалтын хуванцар сав баглаанд савлагдсан байна.
* Эрүүл ахуйн шаардлага хангасан байна. / Элдэв үнэр амтгүй, өнгөгүй байна. Монголд үйлдвэрлэсэн Алтан тостой дүйцэхүйц байна. /

**Барааны нэр: Чацаргана, аньсны шүүс / Монгол/**

* Байгалийн гаралтай, химийн найрлага ороогүй
* Элдэв үнэр, амтгүй, исэлтгүй, эрүүл ахуйн шаардлага хангасан
* Зориулалтын саванд савлагдсан

**Барааны нэр: Үзэм**

* Сав, баглаа боодол хэвийн, хадгалалтын горим алдагдаагүй
* Элдэв хольцгүй, хөгцөрч муудаагүй, сайн сортын байх

**Барааны нэр: Бусад хүнс**

Исгэгч

Далайн байцаа

Цэцэгт байцаа

Өргөст хэмх

Улаан лооль

Хар перец, амтлагч, ногоон сонгино

Хуурай цай /Их тайга/

* Зориулалтын саванд савласан байна. Сав нь гэмтэж хагараагүй байх.
* Дагалдах бичиг баримтанд тоо хэмжээ үнэ зэргийг тусгасан байна.
* Хадгалалтын хугацаа дуусаагүй бүтээгдэхүүн байна.
* Лабораторийн хугацаа дуусаагүй бүтээгдэхүүн байна.
* Лабораторийн шинжилгээний бичигтэй байна.

**БАГЛАА, БООДОЛ**

**Багц 1:** Сүү, сүүн бүтээгдэхүүн нь эрүүл ахуйн шаардлага хангасан саванд савлагдсан байна.

Махыг тээвэрлэх хадгалах явцад гадны нөлөөллөөс хамгаалан гадуур нь гялгар уутаар ороосон байх. Хэрэглэгч барааг аваад баглаа боодлыг буцаан олгож байна.

**Багц 2:** Бусад хүнсний бүтээгдэхүүн

Хүнсний ногоо тус тусдаа савлагдсан, гадны шороо, чулууны хольцгүй байна.

Талх, нарийн боовыг тус тус нь савлаж битүүмжилсэн байна.

Хуурай хүнсний багцад орсон бүтээгдэхүүн тус бүр зориулалтын саванд савлагдсан байх ба гадны тоос шороо орохоос сэргийлсэн, хадгалах хугацаа нь тодорхой заагдсан, тээвэрлэлтийн явцад гэмтэж муудах, хагарч асгарахаас хамгаалагдсан байна.

**Бараа хүлээн авах газар:** Хэнтий аймаг, Жаргалтхаан сумын 5-р баг. ЕБС-ийн хүнсний агуулах